ປ. ໂອບາມາ ສະແດງຄວາມຍິນດີ ຕໍ່ປະທານາທິບໍດີ ມຽນມາ ສຳລັບ ການເລືອກຕັ້ງ ຄັ້ງປະຫວັດສາດ
ຂະນະທີ່ ຜົນຂອງການເລືອກຕັ້ງ ສືບຕໍ່ຄືບຄານເຂົ້າມາ ທ່ານນາງ Aung San Suu Kyi ແລະ ພັກ NLD ກໍ ປາກົດວ່າ ຈະໄດ້ຮັບໄຊຊະນະຢ່າງຖ້ວມລົ້ນໄປເລື້ອຍໆ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ໄດ້ກ່າວສະ ແດງຄວາມຍິນດີ ຕໍ່ປະທານາທິບໍດີ ມຽນມາ ທ່ານ ຕຽນ ຊຽນ ສຳລັບ ຂອງປະເທດຂອງທ່ານ ອີງຕາມເຈົ້າໜ້າທີ່ຂອງມຽນມາ ປະທານາທິບໍດີໂອບາມາ ໄດ້ສື່ສານຂໍ້ຄວາມດັ່ງກ່າວ ໃນລະ ຫວ່າງ ການໂທລະສັບໄປລົມກັບຄູ່ຕຳແໜ່ງມຽນມາຂອງທ່ານ ໃນວັນພຸດວານນີ້ ຊຶ່ງລັດຖະມົນຕີຖະແຫລງຂ່າວ ຂອງມຽນມາ ທ່ານ Ye Htut ໄດ້ກ່າວໃນໜ້າ Facebook ຂອງທ່ານໃນວັນ ພະຫັດມື້ນີ້ ທຳນຽບຂາວ ຍັງບໍ່ໄດ້ເຜີຍແຜ່ຖະແຫລງການກ່ຽວກັບການສົນທະນາທາງໂທລະສັບນັ້ນ ແຕ່ເຈົ້າໜ້າທີ່ສະຫະລັດ ກ່ອນໜ້ານີ້ ໄດ້ເອີ້ນການເລືອກຕັ້ງໃນວັນອາທິດຜ່ານມາ ວ່າເປັນ ສຳຫລັບປະເທດໃນເອເຊຍຕາເວັນອອກສຽງໃຕ້ແຫ່ງນັ້ນ ໃນຂະນະທີ່ ຜົນຂອງການເລືອກຕັ້ງ ສືບຕໍ່ຄ່ອຍໆເຂົ້າມາ ຜູ້ນຳພັກຝ່າຍຄ້ານ ທ່ານນາງ Aung San Suu Kyi ແລະ ພັກສັນນິບາດແຫ່ງຊາດເພື່ອປະຊາທິປະໄຕ ຫຼື NLD ກໍ ປາກົດວ່າ ຈະໄດ້ຮັບໄຊຊະນະຢ່າງຖ້ວມລົ້ນໄປເລື້ອຍໆ ຜົນຫຼ້າສຸດຕ່າງໆ ຈາກສະຫະພັນຄະນະກຳມະການເລືອກຕັ້ງ ສະແດງໃຫ້ເຫັນວ່າ ພັກ NLD ໄດ້ຊະນະ 196 ບ່ອນນັ່ງ ຈາກຈຳນວນ 243 ບ່ອນນັ່ງ ຫລືຫຼາຍກວ່າ 80 ເປີເຊັນ ຂອງຜົນການເລືອກຕັ້ງທີ່ໄດ້ປະກາດ ເປັນຕົ້ນມາ ສຳຫລັບສະພາຕໍ່າ ພັກ NLD ແມ່ນ ຍັງນຳໜ້າໄກຫຼາຍ ຢູ່ໃນສະພາສູງ ໂດຍໄດ້ຊະນະ 95 ບ່ອນນັ່ງ ຈາກຈຳນວນ 116 ບ່ອນນັງ ທີ່ໄດ້ປະກາດອອກໄປແລ້ວໃນຕອນນີ້